Գյումրիում կայացավ «Կյանքը ափի մեջ» ցուցահանդեսը, որը նախաձեռնել էին գյումրեցի երիտասարդ քանդակագործները, ովքեր այս ցուցահանդեսի բացմամբ ցանկանում էին ազդարարել Գյումրեցի երիտասարդ քանդակագործների ակումբ՝ ոչ ֆորմալ խմբի ստեղծումը: Ոչ ֆորմալ խմբի կազմում այսօր ներառված է 6 երիտասարդ քանդակագործ: «Կյանքը ափի մեջ»ցուցահանդեսին ներկայացված աշխատանքները հիմնականում ներկայացնում են արվեստագետների ընկալումները կյանքի տարբեր դրսևորումներում` սկսած հուզական աշխարհից մինչև վերացական փիլիսոփակայան մտորումներ ու կյանքի պրակտիկ արտացոլումներ:Խմբի անդամ՝ երիտասարդ քանդակագործ Լիանա Մակարյանի խոսքերով խմբի ստեղծման գաղափարը տարիներ առաջ էր առաջացել, նպատակը երիտասարդ քանդակագործների խնդիրները վեր հանելն է: